
ДО
Г-Н ДЕЯН ГЕРАСИМОВ
ОБЩИНСКИ СЪВЕТНИК ОТ
КОАЛИЦИЯ „ПРОДЪЛЖАВАМЕ ПРОМЯНАТА - ДЕМОКРАТИЧНА БЪЛГАРИЯ“

ЧРЕЗ
АКАД. ХРИСТО БЕЛОЕВ
ПРЕДСЕДАТЕЛ НА ОБЩИНСКИ СЪВЕТ – РУСЕ

На Ваш изх. №ОбС-845/19.06.2026г. 

ОТНОСНО: Питане с вх. №06-01-265/19.06.2026 г.

УВАЖАЕМИ ГОСПОДИН ГЕРАСИМОВ,

В деловодството на Община Русе е постъпило питане с вх. №06-01-265/19.06.2026 г, относно състоянието на пространството и отводняването на „Арена Русе“. Във връзка със същото, Ви информирам следното съответно по точки:
Точка №1: На коя дата е извършен огледът и на коя дата е съставен констативният протокол?
Точка №2: Кои длъжностни лица са участвали в огледа и изготвянето на протокола?
Точка №3: Какви конкретни дефекти, неизправности или компрометирани елементи са установени?
Точка №5: Какви конкретни мерки са препоръчани в констативния протокол?
Отговор №1, №2, №3 и №5: 
По отношение на така зададените въпроси, Ви предоставяме екземпляр на констативния протокол (съответно без заличаване на имената и длъжностите на експертите със съотвените компетентности, участвали в огледа) от извършения оглед на посочения от Вас обект, в който е отразена изчерпателно информацията по посочените въпроси.
Точка №4: Установени ли са рискове за експлоатационната годност, дълготрайността или безопасността на съоръжението?
Отговор №4: В констативния протокол са отразени дейностите, които следва да за извършат въз основа на одобрен инвестиционен технически проект и издадено последващо разрешение за строеж от Гл. архитект на Община Русе, с цел да се запази експлоатационната годност, дълготрайност и безопасността на обекта.
Именно предвид необходимостта от предприемане на посочените мерки, е стартирана процедура по осигуряване на финансиране и последваща реализация на инвестиционните намерения на Община Русе, както бяхте уведомен в предния отговор.
Точка №6: Каква е прогнозната стойност на проект OP-25.001-0575 „Инженеринг основен ремонт Паркинг Арена Русе“, включен в Приложение №3 към Закона за държавния бюджет?
Отговор №6: Прогнозната стойност на проекта е в размер на 3 016 622,10 евро, равностойна на 5 900 000 лв.
Точка №7: Какъв е предвиденият обхват на проекта и кои дейности ще бъдат финансирани чрез него?
Отговор №7: Конкретните дейности, включени в обхвата на проекта, ще бъдат подробно разписани, след като бъде изготвен инвестиционният технически проект за обекта от проектанти с пълна проектантска правоспособност и съответните компетенции.
Точка №8: Предвид обстоятелството, че към датата на отговора няма сключено споразумение с МРРБ по този проект, какъв е прогнозният график за изготвяне на техническо задание, сключване на споразумение, обявяване на обществена поръчка, избор на изпълнител и започване на строително-монтажните дейности?
Отговор №8: Предвид липсата към настоящия момент на сключено споразумение с Министерството на регионалното развитие и благоустройството, Община Русе не може да се ангажира с конкретизиране на точни дати по посочените в запитването етапи.
Отделните действия – изготвяне на техническо задание, сключване на споразумение с МРРБ, обявяване на обществена поръчка, избор на изпълнител и стартиране на строително-монтажните работи – ще бъдат предприети последователно и в най-кратки възможни срокове, непосредствено след осигуряване на необходимото финансиране и сключване на споразумението.
Точка №9: Счита ли Община Русе, че проектът може да бъде реализиран и приключен до крайния срок на Инвестиционната програма за общински проекти - 30.06.2027г.?
Отговор №9: Община Русе ще предприеме и изпълни всички необходими стъпки по реализирането на обекта в най-кратки срокове, при условие че бъде сключено споразумение с Министерството на регионалното развитие и благоустройството.
Общината полага усилия процесът по проектиране, обществена поръчка и строителство да протече в сроковете, заложени в Инвестиционната програма за общински проекти, като своевременно ще информира заинтересованите страни при настъпване на съществени обстоятелства по изпълнението на проекта.
Приложение: съгласно текста.


С уважение,
	     
Оправомощен съгласно Заповед №РД-01-2537/13.07.2026г.

